fi en fi en fi fi fi fi en fi fi fi fi fi fi en fi en fi fi fi fi fi fi en fi fi fi fi en fi en de fi fi fi fi de fi fi fi fi fi hbs_lat fi fi fi fi fi nl fi fi fi nl nl fi fi fi nl nl nl nl nl nl fi en fi it fi fi fi fi fi fi fi fi fi fi fi fi fi fi it fi fi fi fi fi fi fi nl fi fi fi fi fi fi fi fi ro wuu fi fi fi en en fi fi fi fi fi nb fi en fi fi en fi en fi it fi fi fi fi fi fi fi fi fi en fi fi en fi fi fi fi nb fi fi fi fi fi fi fr fi fi fi fi fi fi fi fi lt fi fi fi fi nb fi fi it fi fi en fi fi fi fi fi fi fi fi fi nl fi fi sl fi fi fi fi fi fi fi fi fi en fi fi fi fi fi fi fi en fi fi fi fi fi fi fi fi fi fi nl fi fi fi fi fi fi fi en fi fi fi en fi fi fi fi fi fi fi fi fi nb fi fi fi fi fi fi fi fi fi fi fi fi fi fi fi fi es es en es fi fi
Aihe: Golfboardilla kierrosaika 2,5 tuntiin! - Golfpiste.com
4.–11.10. - Live Scoring - Seuraa suomalaisten menestystä
DP World TourOpen de EspañaMikko Korhonen, Sami VälimäkiChallenge TourBritish ChallengeOliver Lindell, Lauri RuuskaPGA TourShriners Children's OpenLPGA TourLPGA Mediheal ChampionshipMatilda Castren, Sanna Nuutinen
Nordic LeagueRace to HimmerLandAntti Ahokas, Niclas Hellberg, Juuso KahlosAlps TourGrand FinalEemil AlajärviPro Golf TourKarsintaturnausMatias RantalaAmatöörigolfFrench International Ladies' Amateur Stroke Play Championship Ada Huhtala, Henni Mustonen, Ella Mäki-Tanila, Aada Rissanen
Etusivu › Foorumit › Välineet › Golfboardilla kierrosaika 2,5 tuntiin!
Esillä 25 viestiä, 1 - 25 (kaikkiaan 25)
20.11.2015 13:06:00 #329474 Ilmoita asiaton viesti
Kun täällä aina urputetaan kierrosaikojen venymisestä niin asiaan on löytynyt oivallinen ratkaisu, GOLFBOARD! Kesimääräisen kierrosajan mainostetaan tällä laitteella kestävän vain 2 tuntia 37 minuuttia. Laitteen avulla voit pelata viidessä tunnissa 36 reikää. Nämä ajat edellyttävät luonnollisesti sitä, että pääset aina ohittamaan hitaammat ryhmät.    Näin USA:ssa näitä vimpaimia ensin rivistön erään golfkentän proshopin seinustalla vaihtoehtona golfautoille, ja myöhemmin pelaajia kentällä viilettämässä niiden kanssa. Mikähän golfyhtiö ehtii ensimmäisenä Suomessa tarjoamaan tällaista golfauton vaihtoehtoa pelaajan käyttöön?
20.11.2015 15:11:00 #300519 Ilmoita asiaton viesti
Tuossa linkin toiminnassa näyttää olevan jotain häikkää. Googlaa tämä:
Aika ratkaiseva seikka lienee se, missä sillä laudalla saa ajella. Oman kokemukseni mukaan hitain mahdollinen tapa pelata on autto-golf, jossa pitää ajaa vain teitä pitkin ja vielä 2 pelaajaa per auto. Samalla tavoin, jos tällä ei pääse lautailemaan väylillä, ei varmasti päästä noihin aikoihin. Tuossa kotisivun kannen kuvassa kaveri on noin 4m päässä greenistä – yleensä noin lähelle griiniä ei ajopeleillä ole asiaa.
Toinen ISO ongelma on muut ryhmät: kentän nopeus määräytyy hitaimpien mukaan ja ohittaminen ruuhka-aikaan täyteen kenttään on aika hankalaa. Voi olla aika turhauttavaa ajella tällaisella 5h odotellen jokaisen lyönnin kohdalla.
Kun täällä aina urputetaan kierrosaikojen venymisestä niin asiaan on löytynyt oivallinen ratkaisu, GOLFBOARD! Kesimääräisen kierrosajan mainostetaan tällä laitteella kestävän vain 2 tuntia 37 minuuttia.
TT-kolf KY tarjoaa vielä nopeampaa;
Rekisteröidy asiakkaasemme (100€/hlö, ALV 0%) ja neuvomme tavan, jolla jopa GOLFBOARDin ajasta saadaan säästettyä 2h37min. Näin sinulle jää enemmän aikaa tärkeisiin asioihin, kuten Paratiisihotelli ja Hottikset!
20.11.2015 15:48:00 #300522 Ilmoita asiaton viesti
Yksi pelaaja kiertää ilman urputtamista ja lautaa kierroksen tuohon samaan aikaan.
20.11.2015 15:52:00 #300523 Ilmoita asiaton viesti
Putti-Possu kirjoitti: (20.11.2015 13:23:51)
Aika ratkaiseva seikka lienee se, missä sillä laudalla saa ajella. Oman kokemukseni mukaan hitain mahdollinen tapa pelata on autto-golf, jossa pitää ajaa vain teitä pitkin ja vielä 2 pelaajaa per auto. Samalla tavoin, jos tällä ei pääse lautailemaan väylillä, ei varmasti päästä noihin aikoihin. Tuossa kotisivun kannen kuvassa kaveri on noin 4m päässä greenistä – yleensä noin lähelle griiniä ei ajopeleillä ole asiaa.
Seurasin USA:ssa golfboardien menoa kentällä. Kyllä niillä saa ajaa väylillä, ja miksei saisi. Laitehan on huomattavasti kevyempi kuin golfauto, joten kyllä sillä voi huoletta ajaa griinienkin lähituntumaan. Näkemäni perusteella pidän laitetta ihan potentiaalisena apuvälineenä iäkkäämmille pelaajille, joille lantio-, polvi- ym. terveysongelmien takia kävely on hankalaa. Muille se on lähinnä mukava lelu, kuten on golfautokin.
20.11.2015 15:56:00 #300524 Ilmoita asiaton viesti
Ballmarker kirjoitti: (20.11.2015 13:06:59)
Kun täällä aina urputetaan kierrosaikojen venymisestä niin asiaan on löytynyt oivallinen ratkaisu, GOLFBOARD! Kesimääräisen kierrosajan mainostetaan tällä laitteella kestävän vain 2 tuntia 37 minuuttia. Laitteen avulla voit pelata viidessä tunnissa 36 reikää. Nämä ajat edellyttävät luonnollisesti sitä, että pääset aina ohittamaan hitaammat ryhmät.
Näin USA:ssa näitä vimpaimia ensin rivistön erään golfkentän proshopin seinustalla vaihtoehtona golfautoille, ja myöhemmin pelaajia kentällä viilettämässä niiden kanssa. Mikähän golfyhtiö ehtii ensimmäisenä Suomessa tarjoamaan tällaista golfauton vaihtoehtoa pelaajan käyttöön?
Tästä on hyvinkin 10 vuotta aikaa, kun Kurk Golfissa oli tarjolla kokeiltavaksi kolmipyöräinen ja yksipaikkainen moottoroitu härveli. Hinta oli 20 euroa, kun auto maksoi tuolloin 30 euroa. Ei tainnut kokeilu ottaa tuulta alleen, koskapa moisia härveleitä ei sitten ikinä ilmaantunut Suomen kentille. Olisiko aika nyt kypsempi?
P.S. Kaikki liikunnan ilo ja hyöty saadaan varsin tehokkaasti tapettua noilla värkeillä. Tuon Golfboard-sivuston mainoksessakin ilmeisen hyväkuntoinen mies lautailee moottorin voimalla sen sijaan, että käyttäisi lihasvoimaansa.
20.11.2015 16:55:00 #300525 Ilmoita asiaton viesti
Hieno peli ja välttämätön pelinopeuden nostamiseksi. Edellyttää tietysti pientä säätöä kenttien peliohjeistuksiin. Tälläisellä liikkuvalle taattava ehdoton ohitusoikeus riippumatta kentän täyttöasteesta. Jos laudattomien pelaajien kierrokset ohitusten johdosta vähän hidastuvatkin entisestään, on se pieni hinta edelläkävijöiden ajansäästön rinnalla. Näillä liikkuville pitäisi myös antaa kaikki mitättömät ja aikaa vievät alle 2 metriset putit tai oikeastaan kaikki muut lyönnit kuin draivit. Nehän ne pelimiehen osoittaa apinan ylähuulen ja kantokahvin ohella jo nyt, tulevaisuudessa laudalla höystettynä.
20.11.2015 17:35:00 #300526 Ilmoita asiaton viesti
Olen aina pitänyt golfia urheiluna ja liikuntana. Autolla olen pelannut satunnaisesti kun on ollut autopakko.
Lonkka ja polvivaivaisena voin myös todeta että kävely käy mutta moinen lauta ei etenkään kun liikutaan vähänkin hankalissa raffeissa (sielläkin joutuu joskus käymään).
Moinen aparaatti sotkee vaivatta vaikka kuinka hyvän kentän alle puolessa tunnissa.
Golf golfina ja leikit muualle!
20.11.2015 19:40:00 #300527 Ilmoita asiaton viesti
Cobra 460 kirjoitti: (20.11.2015 14:55:27)
Hieno peli ja välttämätön pelinopeuden nostamiseksi. Edellyttää tietysti pientä säätöä kenttien peliohjeistuksiin. Tälläisellä liikkuvalle taattava ehdoton ohitusoikeus riippumatta kentän täyttöasteesta. Jos laudattomien pelaajien kierrokset ohitusten johdosta vähän hidastuvatkin entisestään, on se pieni hinta edelläkävijöiden ajansäästön rinnalla. Näillä liikkuville pitäisi myös antaa kaikki mitättömät ja aikaa vievät alle 2 metriset putit tai oikeastaan kaikki muut lyönnit kuin draivit. Nehän ne pelimiehen osoittaa apinan ylähuulen ja kantokahvin ohella jo nyt, tulevaisuudessa laudalla höystettynä.
Ei bunkkerilyöntejä voi antaa, pitäähän lautapelaajalle jotain jäädä draivien lisäksi. Ja puteissa laittaisin rajaksi tuon 2 metrin sijaan 1 metri.
20.11.2015 19:45:00 #300528 Ilmoita asiaton viesti
Mun mielestä tollaisella voisi olla ihan makeeta kokeilla pelata. Talvisin tulee vieläkin toisinaan lumilautailtua ja teininä kesät meni skeittilaudan päällä. Tässähän yhdistyisi tuo palo lautailuun sekä golfiin!
20.11.2015 19:52:00 #300529 Ilmoita asiaton viesti
Segawayllä on ollut jo jonkin aikaa 2-pyöräinen golfkärry, joka on vielä kompaktimpi kuin tämä. Onkohan se levinnyt minnekään ja onko kukaan kokeillut?
20.11.2015 23:35:00 #300530 Ilmoita asiaton viesti
killinki kirjoitti: (20.11.2015 15:35:00)
Moinen aparaatti sotkee vaivatta vaikka kuinka hyvän kentän alle puolessa tunnissa.
Mitähän mahdat tarkoittaa ’sotkemisella’? Ei se kentän pintaa vahingoita senkään vertaa kuin golfauto, koska laite on kevyt ja siinä on neljä leveää pyörää.
21.11.2015 01:15:00 #300531 Ilmoita asiaton viesti
Pelijärjestystä, liikennettä ja kentän normaalirytmiä.
Samoin ihmisten ’yleistä pelirauhaa’.
Kuraamista yms. en tarkoita millään lailla.
22.11.2015 11:28:00 #300532 Ilmoita asiaton viesti
Kenttä noilla vaurioiuu, tulee isoja monttuja sinne tänne.
25.11.2015 13:25:00 #300533 Ilmoita asiaton viesti
Eihän tuo nyt ole aika eikä mikään. Kotikentälläni 2 hyvin tuntemaani kaveria on pelannut kävellen ja kärryä vetäen 18 reikää 1 h 52 min ja 36 reikää 3 h 54 min. Säännöt oli että molempien oli avattaessa seistävä tiiboksissa ja lyömään piti pysähtyä.
Ja tii oli luonnollisesti klubitii. Kentän PAR 71 eli ihan normaalin mittainen kenttä.
25.11.2015 14:20:00 #300534 Ilmoita asiaton viesti
duffeli kirjoitti: (22.11.2015 9:28:45)
Kenttä noilla vaurioiuu, tulee isoja monttuja sinne tänne.
Mahtaako tommosia ’totuuksia’ kannattaa laukoa, tietämättä varmaksi? Oikein lihava golfari kun kävelee kovapohjaisilla kengillä ja paino on kantapäällä, niin pintapaine taitaa olla korkeampi kuin golfboardilla ajaessa.
Ei että haluaisin golfboardeja, mutta ei niitä nyt tartte mustamaalata ennakkoluuloilla.
25.11.2015 15:17:00 #300535 Ilmoita asiaton viesti
Olen nähnyt golfboardeja live-käytössä amerikkalaisella suht pehmeällä, rämealueelle rakennetulla kentällä. Ei niistä jää minkäänlaisia jälkiä ja hyvin kulkivat myös raffissa, joka oli kyllä lyhyempää kuin meillä yleensä. Boardin alla on neljä leveää ja suurehkoa pyörää, jotka kannattelevat kevyttä laitetta huomattavasti paremmin kuin tyypillisen golfauton pyörät paljon raskaampaa golfautoa.
Tuo kierrosaika ei ole se pointti, enemmän vitsi. Olen minäkin tyhjällä kentällä kantobägin kanssa pelannut Katinkullan kentän 2,5 tunnissa – juoksematta. Pointti on se, että laite tarjoaa ihan käyttökelpoisen vaihtoehdon golfautolle mm. ikääntyvälle golfarille.
Hinta on vielä aika korkea, USA:ssa noin $4000, mutta eiköhän se siitä ajan mittaan vielä halpene.
25.11.2015 15:34:00 #300536 Ilmoita asiaton viesti
Miksi kierrosaika pitäisi saada 2,5 tuntiin? Sinällään kummallinen markkinointiargumentti. Eikä mikään boardi nopeuta kierrosaikaa täydellä kentällä. Sitäpaitsi golf on liikuntalaji, reipas kävely on olennainen osa lajia. Apuvälineet ovat ok, jos on liikuntarajotteita.
25.11.2015 16:14:00 #300537 Ilmoita asiaton viesti
tiikeri metsä kirjoitti: (25.11.2015 13:34:17)
Sitäpaitsi golf on liikuntalaji, reipas kävely on olennainen osa lajia. Apuvälineet ovat ok, jos on liikuntarajotteita.
Tästä asiasta olen jyrkästi samaa mieltä! Siksi en lakkaakaan ihmettelemästä niitä hyväkuntoisia miehiä ja naisia, jotka harrastavat lajia golfautojen kanssa. Siinähän menettää koko liikunnan hyödyn ja ilon. Terveysliikunta on juuri se syy, miksi lajia ylipäänsä harrastan.
25.11.2015 16:31:00 #300538 Ilmoita asiaton viesti
tiikeri metsä kirjoitti: (25.11.2015 13:34:17)
Miksi kierrosaika pitäisi saada 2,5 tuntiin?
Tätä mä olen ihmetellyt myös. Mä ymmärrän että seisoskelu ja mailaan nojaaminen on tylsää, mutta miks on kiire pois? Kiire pois viettämästä vapaa-aikaa, kauniista ympäristöstä? Jos kotona/töissä on kivempaa, niin miksei pysy siellä kokonaan?
Jos taas on aikaa käytettävissä vaan 2,5h, niin surullista kuin se onkin, niinkö eikö silloin voi pelata puolikkaan kierroksen? Tai mennä rangelle, lähipelialueella ja klubin kahvilaan? Nauttii sen 2,5h mitä Luoja on suonut.
25.11.2015 23:29:00 #300539 Ilmoita asiaton viesti
Tasamaan tuuppari kirjoitti: (25.11.2015 12:20:37)
duffeli kirjoitti: (22.11.2015 9:28:45)
Kenttä noilla vaurioiuu, tulee isoja monttuja sinne tänne.
Mahtaako tommosia ’totuuksia’ kannattaa laukoa, tietämättä varmaksi? Oikein lihava golfari kun kävelee kovapohjaisilla kengillä ja paino on kantapäällä, niin pintapaine taitaa olla korkeampi kuin golfboardilla ajaessa.
Ei että haluaisin golfboardeja, mutta ei niitä nyt tartte mustamaalata ennakkoluuloilla.
Kun se oikein lihava golfari kaatuu tuolla vehkeellä, niin syntyy se mainitsemani iso monttu.
26.11.2015 23:41:00 #300540 Ilmoita asiaton viesti
suomen kesä on niin lyhyt, että kaikki keinot mitkä mahdollistaa mahdollisimman monta pelattuja reikää on hyväksi. jos on innokas kävelemään tai nauttii luonnosta niin ainahan voi kävellä kotoota kentälle ja sieltä takaisin.
Kentällä yli neljä tuntia viihtyvät harvoin ymmärtää että heidän itsekkyydestä johtuen iltaisin pelaavat voivat pelata vähemmin kuin haluaisivat. mutta ’jos kaikki mulla hyvin, niin viis muista’ ajattelu on ikävä kyllä levinnyt myös golf kentille jossa se näkyy hitaassa pelaamisessa (=yli 3t 50 min neljän pelaajan kierros).
27.11.2015 17:09:00 #300541 Ilmoita asiaton viesti
Taas yksi konsti pilata hyvä kävelylenkki (Good walk spoiled).
Näyttäisi siltä että edes jonkinlaista tasapainon hallintaa tuossa tarvitaan, joten en ehkä ekana tarjoaisi näitä huonojalkaisille vanhemmille golfareille. Bägi selässä kun vähän horjahtaa niin saattaapi tulla damagea kroppaan.
Edit: Ei kun se olikin joku toinen millä mentiin bägi selässä, mutta kuitenkin..
Sen sijaan näitä soisi ilmestyvän kentille golfautojen sijaan: X9 Follow. Jos tuo toimii niin kuin mainostetaan, niin vaikuttaisi pätevältä vekottimelta. Tuossahan pelaaja saa kuitenkin kävellä läpi kierroksensa, vain bägin raahaaminen jää robotin hoidettavaksi. Maahantuojat huhuu!
Raumalla muuten oli kesällä pari kpl jotain vanhempaa vastaavaa tuotetta vuokralla (Shadow caddy). Teki vähän mieli kokeilla, mutta vuokra oli sen verran yläkanttiin, että jäi kokeilematta.
30.11.2015 01:54:00 #300542 Ilmoita asiaton viesti
Ei ollut hyvä tuo X9. Videossa kaveri vedätti laitteen huoletta tiialueen yli (hyi, hyi!) ja lopussa unohti avauslyöntinsä kokonaan ja jätti pallon tikun nokkaan lähtiessään robotin kanssa.
Esillä 25 viestiä, 1 - 25 (kaikkiaan 25)
Sinun täytyy olla kirjautunut vastataksesi tähän aiheeseen.
Etusivu › Foorumit › Välineet › Golfboardilla kierrosaika 2,5 tuntiin!
Golflehden julkaisuaikataulu Golflehti & Golfpiste mediakortti Mediahinnasto Tietoa verkon kävijöistä Golfpisteen yhteystiedot Lähetä palautetta
Digipalvelut (09) 156 6227 Avoinna ma–pe 8–16 Painettu lehti (09) 156 665 Avoinna ma–pe 8–17 (digi) digi@otavamedia.fi asiakaspalvelu@otavamedia.fi Tietosuojaseloste Käyttöehdot Evästeasetukset
Tilaa Golfpisteen maanantaisin ja perjantaisin lähetettävä uutiskirje, niin pysyt ajan tasalla golfalan ilmiöistä ja uutisista! Tilaa kirje syöttämällä sähköpostiosoitteesi alla olevaan kenttään.